ખાલના ગયા બાદ મેં એને વાતોમાં પલોટી હતી, અને દોસ્ત બનાવી લઇ, મૈત્રીના સોગંદ પર મને માત્ર થોડા સમય માટે ઘર બહાર જવા દેવાની રજામંદી માંગી હતી. અલબત્ત એ માટે પણ મારે ઘણી વિનંતીઓ કરવી પડી હતી, પણ આખરે એ માની હતી. કરીબ પોણા અગ્યારની આસપાસ હું ઘરેથી, બુરખામાં, પાછલા દરવાજેથી નીકળી હતી. એ દરવાજો ફોગાઇ ગયેલ હોવાની કારણે લગભગ ખુલ્લો જ રેહતો અને એ ભાગ તરફથી ઘરનું કોઈ અવરજવર પણ કરતું નહીં.